AOT ยืดมาตรการเยียวยาผู้ประกอบการท่าอากาศยาน 6 แห่ง ถึง 31 มี.ค.65
AOT ยืดมาตรการเยียวยาผู้ประกอบการท่าอากาศยาน 6 แห่ง ถึง 31 มี.ค.65
23 ธ.ค. 2563

บริษัท ท่าอากาศยานไทย จำกัด (มหาชน) หรือ AOTแจ้งว่า ตามหนังสือที่อ้างถึง บริษัท ท่าอากาศยานไทย จำกัด (มหาชน) ลงวันที่ 19 กุมภาพันธ์ 2563 ได้แจ้งแนวทางให้ความช่วยเหลือผู้ประกอบการ ณ ท่าอากาศยานที่อยู่ในความรับผิดชอบดำเนินงานของ ทอท. ทั้ง 6 แห่ง เนื่องจากได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) โดยได้ปรับลดค่าผลประโยชน์ตอบแทนคงที่รายเดือน ตั้งแต่วันที่ 1 กุมภาพันธ์ 2563-31 มกราคม 2564 ในอัตราร้อยละ 20 และจะพิจารณาแนวทางการปรับลดค่าผลประโยชน์ตอบแทนคงที่รายเดือน ตั้งแต่วันที่ 1 กุมภาพันธ์ 2564-31 มีนาคม 2565 เสนอคณะกรรมการ ทอท. พิจารณาต่อไปความละเอียดแจ้งแล้ว นั้น
ล่าสุดในการประชุมคณะกรรมการ ทอท. ครั้งที่ 13/2563 วานนี้( 23 ธันวาคม 2563) ที่ประชุมพิจารณาแล้วเห็นว่า ปัจจุบันสถานการณ์แพร่ระบาดของโรคโควิด-19 ยังมีความรุนแรงและตอเนื่องในหลายประเทศ ส่งผลให้ผู้ประกอบการที่เป็นคู่สัญญาของ ทอท.ยังคงไดรับผลกระทบจากสถานการณดังกล่าว
ดังนั้น เพื่อเป็นการให้ความช่วยเหลือผู้ประกอบการให้ยังคงสามารถประกอบธุรกิจได้รวมทั้งสอดคล้องกับนโยบายภาครัฐ ที่ประชุมจึงมีมติอนุมัติการปรับลดค่าผลประโยชน์ตอบแทนคงที่รายเดือนและรายปีของมาตรการช่วยเหลือผู้ประกอบการเชิงพาณิชย์ ณ ท่าอากาศยาน ที่อยู่ในความรับผิดชอบดำเนินงานของ ทอท. ทั้ง 6 แห่งที่ได้รับผลกระทบจากสถานการณ์แพร่ระบาดของโรคโควิด-19 ตั้งแต่วันที่ 1 กุมภาพันธ์ 2564-31 มีนาคม 2565 โดยพิจารณาให้สอดคล้องกับปริมาณการจราจรทางอากาศของแต่ละท่าอากาศยาน ดังนี้
1.ท่าอากาศยานสุวรรณภูมิ ท่าอากาศยานดอนเมือง ท่าอากาศยานภูเก็ต และท่าอากาศยานเชียงใหม่ ปรับลดค่าผลประโยชน์ตอบแทนคงที่อัตราร้อยละ 20
2.ท่าอากาศยานหาดใหญ่ และท่าอากาศยานแม่ฟ้าหลวง เชียงราย ปรับลดค่าผลประโยชน์ตอบแทนคงที่อัตราร้อยละ 15
3.ทอท. สงวนสิทธิ์ในการเปลี่ยนแปลง แก้ไข หรือยกเลิกเงื่อนไขการให้ความช่วยเหลือผู้ประกอบการตามข้อ 1 และ 2 ให้เหมาะสมกับสถานการณ์ผลกระทบจากการแพร่ระบาดของโรคโควิด-192
อนึ่ง จากการที่ ทอท. ได้เคยแจ้งให้ตลาดหลักทรัพย์แห่งประเทศไทยทราบตามหนังสือที่ ทอท.14167/2563 ลงวันที่ 24 กันยายน 2563 ว่า มาตรการให้ความช่วยเหลือผู้ประกอบการและสายการบินที่ได้รับผลกระทบจากโรคโควิด-19 ทอท. คาดว่าในปี 2564 จะมีรายได้ลดลงจากปีงบประมาณ 2563ในอัตราร้อยละ 42.35 และในปี 2565 จะมีรายได้เพิ่มขึ้นจากปีงบประมาณ 2564 ในอัตราร้อยละ 188.12 นั้นมาตรการให้ความช่วยเหลือผู้ประกอบการตามข้อ 1 และข้อ 2 คาดว่าจะทำให้ ทอท. มีรายได้ในปีงบประมาณ2564 ลดลงในอัตราร้อยละ0.006และในปีงบประมาณ 2565 มีรายได้ลดลงในอัตราร้อยละ0.001จากที่ประมาณการไว้เดิม